

Republika Hrvatska

Općinski sud u Kutini

Kutina, Hrvatskih branitelja 1

Komisija za provedbu javnog natječaja

Broj: 7 Su-55/2022-

U Kutini, 24. ožujka 2022.

Komisija za provedbu javnog natječaja za prijam u državnu službu na neodređeno vrijeme za radno mjesto administrativni referent - upisničar - 1 izvršitelj u Općinski sud u Kutini, koji je pod poslovnim brojem 7 Su-55/2022-5 objavljen u „Narodnim novinama“ br. 32/2022 11. ožujka 2022., na web stranici Ministarstva pravosuđa i uprave, na web stranici Općinskog suda u Kutini, te na web stranici Hrvatskog zavoda za zapošljavanje daje sljedeću

**OBAVIJEST KANDIDATIMA**

**O DANU ODRŽAVANJA I NAČINU PROVEDBE POSTUPKA TESTIRANJA**

I. Testiranje će se održati dana **1. travnja 2022. s početkom u 8,30 sati u zgradi Općinskog u Kutini, Hrvatskih branitelja 1, Kutina. ( sobe 12 i 21 – kat zgrade suda )**

II. Pravo pristupa testiranju imaju kandidati koji su podnijeli pravodobne i potpune prijave te koji ispunjavaju formalne uvjete javnog natječaja.

III. Kandidati su dužni sa sobom ponijeti važeću osobnu iskaznicu. Za vrijeme pisane provjere znanja kandidati se ne smiju koristiti literaturom i zabilješkama, ne smiju napuštati prostoriju u kojoj se obavlja testiranje i moraju obavezno isključiti mobilne telefone. Kandidati sami snose troškove dolaska i prisustvovanja testiranju. Ako kandidat ne pristupi testiranju, smatrat će se da je povukao prijavu za javni natječaj.

IV. Testiranje kandidata sastoji se od pismenog dijela i razgovora s Komisijom (intervju).

V. Pisani dio testiranja se sastoji od provjere znanja, sposobnosti i vještina bitnih za obavljanje poslova radnog mjesta, pravni izvori: Sudski poslovnik i Pravilnik o radu u sustavu eSpis.

VI. Kandidati koji uspješno polože pismeni test, pristupit će razgovoru s Komisijom (intervju). Komisija kroz razgovor s kandidatima utvrđuje interese, profesionalne ciljeve i motivaciju kandidata za rad u državnoj službi te utvrđuje stečeno radno iskustvo u struci i rezultate ostvarene u dosadašnjem radu.

VII. Nakon provedenog testiranja i intervjua Komisija će utvrditi rang listu kandidata prema ukupnom broju bodova ostvarenih na testiranju i intervjuu. Rang lista kandidata i izvješće Komisije o provedenom postupku dostavlja se predsjedniku suda koji će donijeti rješenje o prijemu u državnu službu.

VIII. O rezultatima javnog natječaja kandidati će biti obaviješteni objavom rješenja o prijmu u državnu službu izabranog kandidata na web stranici Ministarstva pravosuđa i uprave [www.mpu.gov.hr](http://www.mpu.gov.hr) i na web stranici Općinskog suda u Kutini. Dostava rješenja kandidatima smatra se obavljenom istekom osmoga dana od dana objave na web stranici Ministarstva pravosuđa i uprave.

9. Svi kandidati prijavljeni na javni natječaj imaju pravo uvida u dokumentaciju koja se odnosi na javni natječaj.

Komisija za provedbu javnog natječaja

Predsjednik Komisije

Dna:

-kandidatima